Seksuaali­vähemmistöjen kohtaama homofobinen väkivalta lisääntyy Berliinissä.

Berliini

”Järkyttävää, että oman baarin asiakkaat olivat vaarassa.”

Maurus Knowles nojaa vakavana baaritiskiin. Ludwig on hänen baarinsa, ja hän on vasta availemassa sitä iltaa varten. Pöydät ovat vielä täynnä eilisillan laseja. Baari oli täynnä, kuutisenkymmentä henkeä, ja se lämmittää Knowlesin mieltä. Kyse oli keskustelutilaisuudesta, jossa pohdittiin, mitä baarin ja Knowlesin kotikorttelit Berliinin Neuköllnissä voisivat tehdä vastatakseen päätään nostavaan homovihaan.